./data/phi0914/phi00133/phi0914.phi00133.perseus-lat1.xml
Lentulus  Bargylias,       L Stertinius  Hephaestiam et Thasum et Thraeciae urbes,       P Villius  et       L Terentius  ad regem Antiochum,       Cn Cornelius  ad Philippum               qui de minoribus rebus editis mandatis percunctatus, si consilium non utile solum sed etiam salutare admittere auribus posset,              cum rex gratias quoque se acturum diceret, si quid,              quod in rem suam esset, expromeret, magno opere ei suasit, quoniam pacem impetrasset, ad societatem amicitiamque petendam mitteret Romam legatos,              ne, si quid Antiochus moveret, expectasse et temporum opportunitates captasse ad rebellandum videri posset               ad Tempe Thessalica Philippus est conventus  qui cum se missurum extemplo legatos respondisset,              Cornelius Thermopylas, ubi frequens Graeciae statis diebus esse solet conventus —         Pylaicum appellant —, venit; Aetolos praecipue monuit,              constanter et fideliter in amicitia populi Romani permanerent               Aetolorum principes alii leniter questi sunt, quod non idem erga suam gentem Romanorum animus esset post victoriam, qui in bello fuisset,              alii ferocius incusarunt exprobraruntque non modo vinci sine Aetolis Philippum, sed ne transire quidem in Graeciam Romanos potuisse               adversus ea respondere, ne in altercationem excederet res, cum supersedisset Romanus, omnia eos aequa impetraturos, si Romam misissent, dixit  itaque ex auctoritate eius decreti legati sunt  hunc finem bellum cum Philippo habuit